techiaith/cofnodycynulliad_en-cy huggingface dataset:
English: Thank you for giving way. If this isn't a devolved area, why put in your Welsh Assembly manifesto - a commitment that all premises across Wales will have superfast broadband by 2015? Also, I challenge you on your level of involvement in this, absolutely. I mean, come to my constituency and come to a public meeting - these are not my words, these are the words of the people that have been left behind, and these are the commitments that you made in your manifesto. Surely, it's only right for me as an Assembly Member to scrutinise Welsh Government spending in this debate today?
Welsh: Diolch ichi am ildio. Os nad yw hwn yn faes a ddatganolwyd, pam rhoi yn eich maniffesto ar gyfer Cynulliad Cymru - ymrwymiad y bydd gan bob safle ledled Cymru fand eang cyflym iawn erbyn 2015? Hefyd, rwy'n eich herio ar faint rydych chi wedi ymwneud â hyn, yn bendant. Hynny yw, dewch i'm hetholaeth a dod i gyfarfod cyhoeddus - nid fy ngeiriau i yw'r rhain, ond geiriau'r bobl sydd wedi cael eu gadael ar ôl, a dyma'r ymrwymiadau a wnaethoch chi yn eich maniffesto. Siawns nad yw ond yn iawn i mi fel Aelod Cynulliad graffu ar wariant Llywodraeth Cymru yn y ddadl hon heddiw?
English: The proposal is to agree amendment 1. Does any Member object? [ Objection.] I will therefore defer voting until voting time.
Welsh: Y cwestiwn yw: a ddylid derbyn gwelliant 1? A oes unrhyw Aelod yn gwrthwynebu? [ Gwrthwynebiad.] Dwi'n gohirio'r bleidlais, felly, tan y cyfnod pleidleisio.
English: That brings us to voting time. Unless three Members wish for the bell to be rung, I will move immediately to the first vote, and that vote is on the Public Health (Minimum Price for Alcohol) (Minimum Unit Price) (Wales) Regulations 2019. I call for a vote on the motion, tabled in the name of Rebecca Evans. Open the vote. Close the vote. In favour 38, no abstentions, five against. Therefore, the motion is agreed.
Welsh: Daw hyn â ni i'r cyfnod pleidleisio. Oni bai fod tri Aelod yn gofyn i fi ganu'r gloch, dwi'n symud yn syth i'r bleidlais gyntaf. Mae'r bleidlais hynny ar y Rheoliadau Iechyd y Cyhoedd (Isafbris am Alcohol) (Isafbris Uned) (Cymru) 2019. Dwi'n galw am bleidlais ar y cynnig, a gyflwynwyd yn enw Rebecca Evans. Agor y bleidlais. Cau'r bleidlais. O blaid 38, neb yn ymatal, pump yn erbyn. Felly, mae'r cynnig wedi ei dderbyn.
English: The next vote is on the debate on digital connectivity. I call first for a vote on amendment 1, tabled in the name of Darren Millar. Open the vote. Close the vote. In favour 13, no abstentions, 30 against. Therefore, amendment 1 falls.
Welsh: Mae'r bleidlais nesaf ar y ddadl ar gysylltedd digidol. Dwi'n galw yn gyntaf am bleidlais ar welliant 1 - gwelliant 1, felly, a gyflwynwyd yn enw Darren Millar. Agorwch y bleidlais. Cau'r bleidlais. O blaid 13, neb yn ymatal, 30 yn erbyn. Ac felly mae gwelliant 1 wedi ei wrthod.
English: Amendment 2 is the next amendment, and it was tabled in the name of Darren Millar. Open the vote. Close the vote. In favour 13, no abstentions, 30 against. Amendment 2 also falls.
Welsh: Gwelliant 2 yw'r gwelliant nesaf - gwelliant 2 wedi ei gyflwyno gan Darren Millar. Agor y bleidlais. Cau'r bleidlais. O blaid 13, neb yn ymatal, 30 yn erbyn. Mae gwelliant 2 hefyd wedi ei wrthod.
English: Amendment 3 is the next amendment, tabled in the name of Darren Millar. Open the vote. Close the vote. In favour 43, no abstentions, none against. Therefore, amendment 3 is agreed.
Welsh: Gwelliant 3 yw'r gwelliant nesaf - gwelliant 3 wedi ei gyflwyno gan Darren Millar. Agor y bleidlais. Cau'r bleidlais. O blaid 43, neb yn ymatal, neb yn erbyn, ac felly mae gwelliant 3 wedi ei gymeradwyo.
English: Amendment 4 is our next amendment, and it was tabled in the name of Rhun ap Iorwerth. Open the vote. Close the vote. In favour 42, no abstentions, one against. Therefore, amendment 4 is agreed.
Welsh: Gwelliant 4 yw'r gwelliant nesaf. Mae gwelliant 4 yn enw Rhun ap Iorwerth. Agor y bleidlais. Cau'r bleidlais. O blaid 42, neb yn ymatal, un yn erbyn. Felly, mae gwelliant 4 wedi ei dderbyn.
English: The final vote is on the amended motion, tabled in the name of Rebecca Evans.
Welsh: Mae'r bleidlais olaf ar y cynnig wedi ei ddiwygio - y cynnig a gyflwynwyd yn enw Rebecca Evans.
English: Open the vote. Close the vote. In favour 40, four abstentions, none against. Therefore, the amended motion is agreed.
Welsh: Agor y bleidlais. Cau'r bleidlais. O blaid 40, pedwar yn ymatal, neb yn erbyn. Ac felly mae'r cynnig wedi ei ddiwygio wedi ei dderbyn.
English: That brings us to the end of today's proceedings.
Welsh: A dyna ni'n dod at ddiwedd ein trafodion am y dydd heddiw.
English: Welcome, everyone, to this latest meeting of the Health, Social Care and Sport Committee here at the Senedd. Under item 1, may I welcome my fellow Members to this latest meeting? We have received apologies from Lynne Neagle for this morning's meeting. May I further explain that the meeting is, of course, bilingual, and headphones can be used for simultaneous translation from Welsh to English on channel 1, or for amplification on channel 2? We do not expect a fire alarm to sound this morning, so directions from the ushers should be followed should the fire alarm sound.
Welsh: Croeso i bawb i gyfarfod diweddaraf y Pwyllgor Iechyd, Gofal Cymdeithasol a Chwaraeon yma yn y Senedd. O dan eitem 1, allaf i groesawu fy nghyd-Aelodau i'r cyfarfod diweddaraf yma? Rydym ni wedi derbyn ymddiheuriadau oddi wrth Lynne Neagle ar gyfer y cyfarfod y bore yma. Allaf i'n bellach esbonio bod y cyfarfod yn naturiol ddwyieithog, a gellir defnyddio clustffonau i glywed cyfieithu ar y pryd o'r Gymraeg i'r Saesneg ar sianel 1, neu i glywed cyfraniadau yn yr iaith wreiddiol yn well ar sianel 2? Dydyn ni ddim yn disgwyl larwm tân y bore yma, felly dylid dilyn cyfarwyddiadau'r tywyswyr os bydd larwm tân yn canu.
English: Having said those few words, we'll move on to item 2 and a motion under Standing Order 17.42 (vi) to resolve to exclude the public for item 3 of today's meeting. Is everyone content?
Welsh: Felly, gyda chymaint â hynna o ragymadrodd, gwnawn ni symud ymlaen i eitem 2 a chynnig o dan Reol Sefydlog 17.42 (vi) i benderfynu gwahardd y cyhoedd ar gyfer eitem 3 yng nghyfarfod heddiw. Ydy pawb yn gytûn?
English: Thank you very much. So, we'll go into private session.
Welsh: Diolch yn fawr. Felly, awn ni i mewn i sesiwn breifat.
English: Welcome back, everyone, to the latest meeting of the Health, Social Care and Sport Committee here in the Senedd in Cardiff Bay. We have now reached item 4, which is the provision of health and social care in the adult prison estate, and the evidence session with the Prisons and Probation Ombudsman. As background to this, this is the third evidence session in this committee's inquiry into the provision of health and social care on the adult prison estate here in Wales. Members will remember that we have been around Berwyn prison, Cardiff prison and Parc prison in Bridgend, and also remember the previous evidence sessions and the mountain of written evidence that everyone will have studied beforehand. So, for this session, I'm pleased to welcome Sue McAllister, who is the Prisons and Probation Ombudsman. Welcome, and thank you for your written submission beforehand. Everything works automatically, by the way. On the basis of the written evidence, we have questions prepared beforehand for us to ask you. The microphones work automatically, so you don't need to touch anything. So, thank you very much for your co-operation in advance, and we'll start with questions from Jayne Bryant.
Welsh: Croeso nôl i bawb i'r sesiwn ddiweddaraf o'r Pwyllgor Iechyd, Gofal Cymdeithasol a Chwaraeon yma yn y Senedd ym Mae Caerdydd. Erbyn rŵan, rydym ni wedi cyrraedd eitem 4 a chraffu ar y ddarpariaeth o ofal iechyd a gofal cymdeithasol ar yr ystâd carchardai i oedolion. Dyma sesiwn dystiolaeth gyda'r Ombwdsmon Carchardai a Phrawf. Fel cefndir, wrth gwrs, dyma'r drydedd sesiwn dystiolaeth yn ymchwiliad y pwyllgor yma i ddarparu gofal iechyd a gofal cymdeithasol ar yr ystâd carchardai i oedolion yma yng Nghymru. Mi fydd Aelodau'n cofio, wrth gwrs, inni fod rownd carchardai ym Merwyn, Caerdydd ac ym Mharc ym Mhen-y-bont cyn rŵan, a hefyd y sesiynau tystiolaeth blaenorol a'r toreth o dystiolaeth ysgrifenedig mae pawb wedi'i hastudio ymlaen llaw. Felly, gogyfer y sesiwn yma, dwi'n falch iawn o groesawu Sue McAllister, yr Ombwdsmon Carchardai a Phrawf. Croeso i chi. Diolch am eich tystiolaeth ysgrifenedig ymlaen llaw. Mae popeth yn digwydd yn awtomatig, gyda llaw. Ar sail y dystiolaeth ysgrifenedig, mae gyda ni gwestiynau wedi'u paratoi eisoes i ofyn ichi yn eu tro. Mae'r meicroffon yn gweithio'n awtomatig; does dim angen cyffwrdd â dim byd. Felly, diolch yn fawr iawn ichi am eich cydweithrediad ymlaen llaw, ac fe wnawn ni ddechrau efo'r cwestiynau sydd yng ngofal Jayne Bryant.
English: The next questions are from Helen Mary Jones.
Welsh: Mae'r cwestiynau nesaf dan ofal Helen Mary Jones.
English: Okay. I have just one question to close this session. Of course, the background to all of this is the fact that, originally, prisons were not devolved. The health service is under the Assembly's regime, whilst prisons, courts and the probation service aren't. And, originally, the health service within prisons was not devolved, but it is now devolved, but perhaps not everyone is aware that the health service in our prisons comes under the devolved regime. So, that is part of the problem. But I just wanted to follow up on a piece of your evidence that specifically talks about problems regarding drugs. You say that most of the deaths that you've investigated are from natural causes, of course, but there is some concern - and you do mention that - about deaths from the misuse of drugs and substances. So, could you augment and perhaps give us a little more information about your concerns about how our prisons, or the health service within our prisons, are dealing with prisoners who have challenges relating to substance misuse and drug misuse generally?
Welsh: Ocê. Mae jest un cwestiwn gyda fi i orffen y sesiwn yma. Cefndir hyn i gyd, wrth gwrs, ydy'r ffaith, yn wreiddiol, fod carchardai ddim yn naturiol wedi'u datganoli. Mae'r gwasanaeth iechyd o dan gyfundrefn y Cynulliad, ond dyw carchardai a llysoedd a'r gwasanaeth prawf ac ati ddim, fel ŷch chi'n gwybod. Ac, yn wreiddiol, doedd y gwasanaeth iechyd o fewn y carchardai ddim wedi'i ddatganoli chwaith, ond mae o wedi'i ddatganoli nawr, ond efallai dyw pawb ddim yn ymwybodol bod y gwasanaeth iechyd yn ein carchardai ni yn dod o dan reolaeth ddatganoledig. Felly, mae hynny'n rhan o'r broblem. Roeddwn i jest eisiau mynd ar ôl darn o'ch tystiolaeth chi, sydd yn sôn yn benodol am broblemau efo ymdopi efo cyffuriau. Rŷch chi'n sôn bod y rhan fwyaf o'r marwolaethau rŷch chi'n eu hastudio - maen nhw'n naturiol, wrth gwrs, ond mae yna gryn bryder rŷch chi'n sôn amdano fo fan hyn ynglŷn â marwolaethau wrth gam-drin cyffuriau a sylweddau. Felly, allwch chi ychwanegu at ac amlinellu, efallai, yn rhagor eich pryderon chi ynglŷn â sut mae ein carchardai ni, neu'r gwasanaeth iechyd yn ein carchardai ni, yn delio efo carcharorion sydd efo heriau i wneud efo cam-drin cyffuriau a sylweddau yn gyffredinol?
English: Okay, thank you very much. That's the end of the questions, I think. Is everyone content? Yes. So, thank you very much. That's the end of the session. Can I thank you once again for your written evidence submitted beforehand, and also for being here this morning? Can I further confirm that you'll receive a transcript of the discussions in this meeting today, so that you can check it for factual accuracy? With those few words, thank you very much for being here this morning. Thank you.
Welsh: Ocê, diolch yn fawr iawn. Dyna ddiwedd y cwestiynau, dwi'n credu. Ydy pawb yn hapus? Ydyn, mae pawb yn hapus. Felly, diolch yn fawr iawn ichi. Dyna ddiwedd y sesiwn. A gaf i ddiolch i chi unwaith eto am eich tystiolaeth ysgrifenedig ymlaen llaw, a hefyd am eich presenoldeb y bore yma? Gallaf bellach gadarnhau y byddwch yn derbyn trawsgrifiad o'r trafodaethau yma yn y cyfarfod yma y bore yma ichi allu eu gwirio nhw a chadarnhau eu bod nhw'n ffeithiol gywir. Ond gyda chymaint â hynny o ragymadrodd, diolch yn fawr iawn i chi am eich presenoldeb y bore yma. Diolch yn fawr.
English: To my fellow Members, we will move on to item 5 now, which is papers to note. Members will have read the letter from the Minister for Health and Social Services regarding the National Health Service (Indemnities) (Wales) Bill. Are you happy to note that? Thank you very much.
Welsh: I'm cyd-Aelodau, fe wnawn ni symud ymlaen at eitem 5 nawr, a'r papurau i'w nodi. Mi fydd Aelodau wedi darllen y llythyr gan y Gweinidog Iechyd a Gwasanaethau Cymdeithasol ynghylch Bil y Gwasanaeth Iechyd Gwladol (Indemniadau) (Cymru). Hapus i'w nodi? Diolch yn fawr.
English: That takes us on to item 6, which is a motion under Standing Order 17.42 (vi) to resolve to exclude the public from the remainder of this meeting. Is everyone content? Yes. Thank you very much. We'll move into private session, therefore. Thank you very much.
Welsh: Mae hynny'n mynd â ni ymlaen at eitem 6, a chynnig o dan Reol Sefydlog 17.42 (vi) i benderfynu gwahardd y cyhoedd o weddill y cyfarfod. Pawb yn gytûn? Diolch yn fawr iawn ichi. Mi wnawn ni symud i mewn i sesiwn breifat, felly. Diolch yn fawr.
English: The first item on our agenda this afternoon is questions to the Minister for Environment, Energy and Rural Affairs, and the first question is from Dawn Bowden.
Welsh: Yr eitem gyntaf ar ein hagenda ni'r prynhawn yma yw'r cwestiynau i Weinidog yr Amgylchedd, Ynni a Materion Gwledig, ac mae'r cwestiwn cyntaf gan Dawn Bowden.
English: Thank you. Our natural resources policy and nature recovery action plan set out our priorities at a national level. The South Wales Central area statement currently being produced by Natural Resources Wales will help to focus action at a local level, building on initiatives already under way in Merthyr and the surrounding area.
Welsh: Diolch. Mae ein polisi adnoddau naturiol a'n cynllun gweithredu adfer natur yn nodi ein blaenoriaethau ar lefel genedlaethol. Bydd datganiad ardal Canol De Cymru, y mae Cyfoeth Naturiol Cymru yn ei gynhyrchu ar hyn o bryd, yn helpu i ganolbwyntio gweithgarwch ar lefel leol, gan adeiladu ar fentrau sydd eisoes ar y gweill ym Merthyr a'r cyffiniau.
English: Thank you for that answer, Minister. The natural environment of Merthyr Tydfil and Rhymney, like other communities in the south Wales Valleys, needs that continuing investment from the Welsh Government in order to build on the growing recognition of the importance of projects like the Valleys regional park. The natural environment of our valleys is also a backdrop for important tourist attractions in my constituency, like BikePark Wales, Rock UK, the Garwnant forest park, and areas like the Merthyr and Gelligaer common. So, what more can Welsh Government do to develop these sustainable types of tourism attractions for the overall benefit of the local economy?
Welsh: Diolch ichi am yr ateb hwnnw, Weinidog. Mae amgylchedd naturiol Merthyr Tudful a Rhymni, fel cymunedau eraill yng Nghymoedd de Cymru, angen y buddsoddiad parhaus hwnnw gan Lywodraeth Cymru er mwyn adeiladu ar y gydnabyddiaeth gynyddol o bwysigrwydd prosiectau fel parc rhanbarthol y Cymoedd. Mae amgylchedd naturiol ein cymoedd hefyd yn gefnlen i atyniadau twristiaeth pwysig yn fy etholaeth, fel BikePark Wales, Rock UK, parc coedwig Garwnant, ac ardaloedd fel comin Merthyr a Gelligaer. Felly, beth arall y gall Llywodraeth Cymru ei wneud i ddatblygu'r mathau cynaliadwy hyn o atyniadau twristiaeth er budd cyffredinol yr economi leol?
English: Our aim is to unlock and maximise the potential of the natural environment and the associated cultural heritage of the Valleys to generate social, economic and environmental benefits. I'm sure you'll be aware, just last month, my colleague Dafydd Elis-Thomas the Deputy Minister - sorry, Lee Waters, the Deputy Minister for Economy and Transport - announced £2.4 million for foundational economy projects in the Valleys taskforce budget, and that, obviously, includes the tourism sector. You mentioned BikePark Wales, and I just wanted to say that I know they are becoming a premier destination for mountain biking, and I very much welcome the investment in its facilities, and that did include £400,000 from Visit Wales. Also, organisations such as Ramblers Cymru and Green Valleys received funding.
Welsh: Ein nod yw datgloi a manteisio i'r eithaf ar botensial yr amgylchedd naturiol a threftadaeth ddiwylliannol gysylltiedig y Cymoedd er mwyn creu manteision cymdeithasol, economaidd ac amgylcheddol. Rwy'n siŵr y byddwch yn gwybod bod fy nghyd-Aelod, Dafydd Elis-Thomas, y Dirprwy Weinidog - mae'n ddrwg gennyf, Lee Waters, Dirprwy Weinidog yr Economi a Thrafnidiaeth - wedi cyhoeddi £2.4 miliwn ar gyfer prosiectau yr economi sylfaenol yng nghyllideb tasglu'r Cymoedd fis diwethaf, ac mae hynny, yn amlwg, yn cynnwys y sector twristiaeth. Fe sonioch chi am BikePark Wales, ac roeddwn eisiau dweud fy mod yn gwybod eu bod ar y ffordd i fod yn gyrchfan o'r radd flaenaf ar gyfer beicio mynydd, ac rwy'n croesawu'r buddsoddiad yn ei chyfleusterau yn fawr, buddsoddiad a oedd yn cynnwys £400,000 gan Croeso Cymru. Yn ogystal, mae sefydliadau fel y Cerddwyr a Cymoedd Gwyrdd wedi derbyn cyllid.
English: Minister, you will be aware of the importance of pollinators to the natural environment and of the need to reverse the decline in their numbers. Could you provide an update on the work being undertaken by your department to improve land management in the countryside, including farmlands, to ensure the importance of pollinators is given the recognition it deserves in Wales?
Welsh: Weinidog, fe fyddwch yn ymwybodol o bwysigrwydd peillwyr i'r amgylchedd naturiol a'r angen i wrthdroi'r dirywiad yn eu niferoedd. A allech chi roi'r wybodaeth ddiweddaraf am y gwaith sy'n cael ei wneud gan eich adran i wella'r gwaith o reoli tir yng nghefn gwlad, gan gynnwys tir fferm, i sicrhau bod pwysigrwydd peillwyr yn cael y gydnabyddiaeth y mae'n ei haeddu yng Nghymru?
English: Thank you. I quite agree with you that pollinators do need to be an area where we continue to have a focus - that is, within the nature recovery action plan. And you may be aware that I recently announced funding through the enabling natural resources and well-being in Wales grant. And, if I am right in remembering, I think there are some specific funding in relation to pollinators there.
Welsh: Diolch. Cytunaf yn llwyr â chi fod angen i beillwyr fod yn faes lle rydym yn parhau i ganolbwyntio - hynny yw, o fewn y cynllun gweithredu adfer natur. Ac efallai eich bod yn gwybod fy mod wedi cyhoeddi cyllid yn ddiweddar drwy'r grant galluogi adnoddau naturiol a lles yng Nghymru. Ac os cofiaf yn iawn, rwy'n credu bod rhywfaint o gyllid penodol ar gael mewn perthynas â pheillwyr.
English: Obviously, the consultation is still live until Thursday, I think. And it's really important that the draft NDF, and then, consequently, the plan itself, does support the Welsh Government's targets for decarbonisation and renewable energy generation, so it's very important that we get that right. I am aware that the evidence that's been used has been commissioned by Arup, but certainly, as you can see, the Minister for Housing and Local Government is in her place and has heard that, and we will continue to have discussions on this following the close of the consultation, and, particularly, I have been contacted about some of the points that you've just raised.
Welsh: Yn amlwg, mae'r ymgynghoriad yn dal yn agored tan ddydd Iau, rwy'n credu. Ac mae'n bwysig iawn fod y fframwaith datblygu cenedlaethol drafft, a'r cynllun ei hun wedi hynny, yn cefnogi targedau Llywodraeth Cymru ar gyfer datgarboneiddio a chynhyrchiant ynni adnewyddadwy, felly mae'n bwysig iawn ein bod yn cael hynny'n iawn. Rwy'n ymwybodol fod y dystiolaeth a ddefnyddiwyd wedi'i chomisiynu gan Arup, ond yn sicr, fel y gallwch weld, mae'r Gweinidog Tai a Llywodraeth Leol yn ei sedd ac wedi clywed hynny, a byddwn yn parhau i gael trafodaethau ar hyn ar ôl i'r ymgynghoriad ddod i ben, ac yn benodol, mae rhai wedi cysylltu â mi ynglŷn â rhai o'r pwyntiau rydych newydd eu codi.
English: Well, I am a bit concerned that you're not concerned and, clearly, it needs to be addressed, because it will have a huge impact on your ability to fulfil what I presume are your aspirations in terms of decarbonisation and energy or renewable energy production. Now, the strategic search areas in TAN 8, of course, had a target in terms of proposed energy generation. There's no indication of what levels of energy your energy priority areas in the NDF are expected to contribute. So, is that something that you intend to provide? And if not, then how do we know how significantly, or otherwise, these specific areas will contribute to our energy needs? Indeed, what demand assumption have you made for the period of this NDF up to 2040, in terms of energy, in order to ensure that it does actually facilitate the delivery of enough renewable energy to meet our decarbonisation targets over the next 20 years?
Welsh: Wel, rwyf ychydig yn bryderus nad ydych chi'n pryderu ac yn amlwg, mae angen rhoi sylw i hyn, oherwydd bydd yn cael effaith enfawr ar eich gallu i gyflawni'r hyn rwy'n tybio yw eich dyheadau o ran datgarboneiddio a chynhyrchiant ynni neu ynni adnewyddadwy. Nawr, roedd gan yr ardaloedd chwilio strategol yn TAN 8 darged, wrth gwrs, ar gyfer y cynhyrchiant ynni arfaethedig. Nid oes unrhyw arwydd o ba lefelau o ynni y disgwylir i'ch ardaloedd blaenoriaeth ynni yn y fframwaith datblygu cenedlaethol eu darparu. Felly, a yw hynny'n rhywbeth rydych yn bwriadu ei ddarparu? Ac os na, sut y gwyddom i ba raddau y bydd yr ardaloedd penodol hyn yn cyfrannu at ein hanghenion ynni? Yn wir, faint o alw am ynni a ragdybiwyd gennych ar gyfer cyfnod y fframwaith datblygu cenedlaethol hwn hyd at 2040, er mwyn sicrhau ei fod yn hwyluso'r broses o gyflenwi digon o ynni adnewyddadwy i gyrraedd ein targedau datgarboneiddio dros yr 20 mlynedd nesaf?
English: Well, I wouldn't want you to think I wasn't concerned. I made very clear, right at the beginning, that it's vital that the draft NDF and then the plan itself does seek to support our targets for decarbonisation, and it's very important that when the consultation is finished - and please remember it's still in consultation - that it does just that. So, those will be the conversations that will be continuing, certainly at an official level and at a ministerial level. There is huge potential for renewable energy in Wales, and you've referred to onshore wind particularly. So, I'm very aware that the policy has caused a lot of media interest. I don't think it would be appropriate to make any further comment on specifics while the consultation is live.
Welsh: Wel, ni fuaswn eisiau i chi feddwl nad oeddwn yn bryderus. Eglurais yn glir iawn, ar y dechrau, ei bod yn hanfodol bod y fframwaith datblygu cenedlaethol drafft, ac yna'r cynllun ei hun, yn cefnogi ein targedau ar gyfer datgarboneiddio, ac mae'n bwysig iawn, pan fydd yr ymgynghoriad wedi dod i ben - a chofiwch ei fod yn dal i fod yn destun ymgynghoriad - mai dyna'n union y bydd yn ei wneud. Felly, bydd y sgyrsiau hynny'n parhau, ar lefel swyddogol ac ar lefel weinidogol yn sicr. Mae potensial enfawr ar gyfer ynni adnewyddadwy yng Nghymru, ac rydych wedi cyfeirio at wynt ar y tir yn arbennig. Felly, rwy'n ymwybodol iawn fod y polisi wedi achosi llawer o ddiddordeb yn y cyfryngau. Nid wyf yn credu y byddai'n briodol gwneud unrhyw sylwadau pellach ar fanylion tra bod yr ymgynghoriad yn mynd rhagddo.